open-index/open-wikipedia-markdown huggingface dataset:
Μάμπο Καφέ

Το **Μάμπο Καφέ** είναι κωμωδία παραγωγής 2000 συμπαραγωγής Μεξικού και ΗΠΑ, με πρωταγωνίστρια την Ταλία. Η σκηνοθεσία, το σεναρίο και η παραγωγή είναι του Ρούμπεν Γκονζάλες.

## Υπόθεση
Ο Φράνκ και η Κάρμεν είναι Πουερτορικανό ζευγάρι και έχουν ένα λατινικό εστιατορίο που ονομάζεται Μάμπο Καφέ στη Νέα Υόρκη. Έχουν δύο παιδιά τον Ρίκι και την Νάντια, ο Ρίκι είναι ένα αγενές αγόρι ενώ η Νάντια είναι φοιτήτρια η οποία κάνει μελέτη στο εμπόριο στο Πανεπιστήμιο της Βοστώνης και απροσδόκητα επιστρέφει στην Νέα Υόρκη.

## Διανομή ρόλων
*Ταλία... ως Νάντια
*Πόλ Ροντρίγκες... ως Φράνκ
*Ροζάνα ΝτεΣότο... ως Κάρμεν
*Καμάρ Ντε Λος Ρέγες... ως Μάνι
*Ρόμπερτ Κονστάζο... ως Φάτ Τόνι
*Ντάνι Αϊέγιο... ως Τζόι
*Ρίκ Γκονζάλες... ως Ρίκι
*Ρίτσαρντ Χίλμαν... ως Κρίς
*Γκαμπριέλ Όλντς... ως Μπίλι
## Παραπομπές

## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 2000
Κατηγορία:Μεξικάνικες ταινίες
Κατηγορία:Ταινίες του 2000
Κατηγορία:Αμερικανικές κωμικές ταινίες
Κατηγορία:Μεξικανικές κωμικές ταινίες
Κατηγορία:Ισπανόφωνες ταινίες
Γιενίκιοϊ

Το **Γιενίκιοϊ** ή *Νεοχώρι* (τουρκικά: Yeniköy *Sile*, ελληνικά: *Νεοχώρι Χηλής*), είναι μικρό χωριό (780 κάτοικοι το 2000) στη σημερινή Τουρκία. Η έκτασή του είναι 30 τετραγωνικά χλμ. Οι σημερινοί κάτοικοί του προέρχονται από το Ναγκόρνο-Καραμπάχ (προηγουμένως είχαν εγκατασταθεί στη Νταβούλγκα).

## Ελληνικό παρελθόν
[thumb|Η στήλη που ανεγέρθηκε το 2006 από το Δήμο Δίου στην [Κονταριώτισσα Πιερίας και αποτίει φόρο τιμής στους κατοίκους του χωριού που ήρθαν πρόσφυγες από το Νεοχώρι Χηλής.|277x277εσ]]
Το χωριό ιδρύθηκε στα τέλη του 18ου αιώνα από πρόσφυγες της κομωπόλεως Τάς-Κιοπρού (Πέτρινη Γέφυρα) της Βιθυνίας, κοντά στη Νικομήδεια που έφυγαν για να σωθούν από τους διωγμούς του έτους 1770 κατά την επανάσταση του Ορλώφ.

Μέχρι το 1922, οι κάτοικοι του χωριού ήταν αποκλειστικά Έλληνες. Το χωριό ονομάζεται στα ελληνικά Νεοχώρι Χηλής, καθώς υπάγεται στην πόλη Χηλή της Τουρκίας (54 χλμ από την Κωνσταντινούπολη, θέρετρο στη Μαύρη Θάλασσα).

Μετά την ανταλλαγή των πληθυσμών μεταξύ Ελλάδας και Τουρκίας, οι κάτοικοι του Νεοχωρίου ήρθαν πρόσφυγες στην Ελλάδα. Οι πρόσφυγες εγκαταστάθηκαν στα Κηπιά, στη Μεσιά και στην Ελευθερούπολη (Δήμος Παγγαίου) Καβάλας, στη Νέα Χαλκηδόνα Θεσσαλονίκηςκαι στα Κουφάλια ,στο Βορεινό και στη Φιλώτεια (Δήμος Αλμωπίας) Πέλλας και στην περιοχή του σημερινού Δήμου Δίου, καθώς επίσης και στη Νάουσα Ημαθίας.

Ένας συνοικισμός του χωριού Κονταριώτισσα Πιερίας ιδρύθηκε από πρόσφυγες του Νεοχωρίου. Μάλιστα, πρόσφατα ανεγέρθηκε και μνημείο για τους πρόσφυγες αυτούς, στην πάνω πλατεία του χωριού, κοντά στο ναό του Αγίου Θωμά.

Επίσης, υπάρχουν πρόσφυγες από την περιοχή της Χηλής(και από το Νεοχώρι) στη Νέα Χηλή, στον Ποταμό και στην Αμφιτρίτη Αλεξανδρούπολης και πολύ λίγοι στην Ιάνα..

Στις 24 Αυγούστου του 1993, βάνδαλοι επιτέθηκαν και σύλησαν το Ελληνορθόδοξο Νεκροταφείο του Νεοχωρίου. Κατέστρεψαν 14 τάφους και έσπασαν σταυρούς, σκόρπισαν οστά και σε μία περίπτωση έβγαλαν ένα λείψανο από τον τάφο του.

Τοπικός άρχοντας στο Νεοχώρι είναι από το 2006 ο Αμπντίλ Κοτς. Σήμερα το Νεοχώρι επισκέπτονται  πολλοί απόγονοι των Ελλήνων προσφύγων.

## Παραπομπές


Κατηγορία:Χωριά της Τουρκίας
Κατηγορία:Επαρχία Αφιόν Καραχισάρ
Ελισάβετ Μουρ

Η **Ελισάβετ Μουρ** (*Elizabeth Mure*, ... - πριν τον Μάιο του 1355) ήταν ερωμένη και κατόπιν σύζυγος του Μεγάλου Επιτρόπου της Σκωτίας που αργότερα έγινε βασιλιάς της Σκωτίας ως Ροβέρτος Β'. 

Έγινε σύζυγος του το 1336, αλλά ο γάμος κρίθηκε παράνομος και αναγκάστηκε να τελεστεί για δεύτερη φορά το 1349. Πέθανε σε ηλικία 54 ετών, πριν από τον σύζυγό της, και πριν εκείνος στεφθεί βασιλιάς της Σκωτίας.

Η αμφισβήτηση της νομιμότητας του γάμου της με τον Ροβέρτο δημιούργησε αργότερα σκληρές προστριβές ανάμεσα στα μεταξύ των δύο γάμων εγγόνια της. Έκανε μαζί του δέκα παιδιά, μεταξύ των οποίων και ο διάδοχός του Ροβέρτος Γ'.

## Παραπομπές


Κατηγορία:Σκωτσέζοι ευγενείς
Κατηγορία:Βασιλικές ερωμένες
Μεταλλευματοφόρο πλοίο

**Μεταλλευματοφόρο πλοίο** (ore carrier), κοινώς "μινεραλάδικο" (εκ του minerals), χαρακτηρίζεται ο ειδικός τύπος φορτηγού πλοίου που προορίζεται για μεταφορά μεταλλευμάτων. Τα πλοία αυτά είναι ιδιαίτερα ισχυρής κατασκευής, λόγω του χαμηλού συντελεστού στοιβασίας, με ενισχυμένα κύτη (αμπάρια), και υψηλά διπύθμενα, ακριβώς λόγω της ιδιομορφίας του φορτίου και των κινδύνων που συνοδεύει αυτό.

Τα "μινεραλάδικα" μοιάζουν με τα δεξαμενόπλοια και τα Μπάλκ κάριερς. Συνήθως στερούνται ιδίων μέσων φορτοεκφόρτωσης, περιοριζόμενα σ' εκείνα των λιμενικών ή βιομηχανικών εγκαταστάσεων. Η φόρτωσή τους γίνεται είτε με κυλιόμενες ταινίες που οδηγούν πάνω από τα στόμια των κυτών, είτε από εξειδικευμένες εγκαταστάσεις τύπου "σιλό", ανάλογα της μορφής του μεταλλεύματος (κοκκώδης μορφή). Η δε εκφόρτωσή τους γίνεται με ειδικούς κάδους ή αρπάγες ή και με ηλεκτρομαγνητικούς συλλέκτες (πιο  σύγχρονος τρόπος) γερανοφόρων εγκαταστάσεων.

Στις νεότερες σχεδιάσεις και ναυπηγήσεις μεταλλευματοφόρων πλοίων, ειδικότερα για οικονομικούς λόγους, έγινε ένας συνδυασμός ναυπήγησης πλοίου διπλής χρηστικότητας, μεταφοράς υγρών φορτίων και μεταλλεύματος, δηλαδή Δεξαμενοπλοίου - Μεταλλευματοφόρου. Αυτά τα πλοία είναι τα λεγόμενα "oil/ore carriers" και εξ αυτού "νταμπλ-όου κάριερς" (o-o). Ασφαλώς τα πλοία αυτά έχουν μεγαλύτερο εύρος μεταφορών, με αντίστοιχα μεγαλύτερη ευκολία εξεύρεσης ναύλου. Η οικονομική επιτυχία τους οδήγησε τελευταία στη γενικευμένη πλέον ναυπήγηση φορτηγών πλοίων πολλαπλής μεταφοράς (multi-purpose), δηλαδή μεταφοράς μεταλλεύματος, πετρελαίων και "χύδην" φορτίων, σ' ένα επιπλέον συνδυασμό Μεταλλευματοφόρου + Δεξαμενοπλοίου + Μπαλκ κάριερ, τα γνωστά "**o**re/**b**ulk/**o**il carriers", τα λεγόμενα διεθνώς **[[πλοίο Ο.Β.Ο.|πλοία όμπο]]**.

Κατηγορία:Φορτηγά πλοία
Δήμος Παραβόλας

Ο **Δήμος Παραβόλας** ήταν δήμος της Αιτωλοακαρνανίας, στη βόρεια πλευρά της Τριχωνίδας. Έδρα του δήμου και μεγαλύτερος οικισμός ήταν η Παραβόλα.

Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999-2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αγρινίου.

Ο δήμος ήταν κυρίως ημιορεινός και σύμφωνα με την απογραφή του 2001 είχε 4.482 κατοίκους και η συνολική του έκταση ήταν 135.373 στρέμματα.

## Δημοτικά Διαμερίσματα
Περιλάμβανε 10 συνολικά δημοτικά διαμερίσματα και συγκεκριμένα τα:
: ** [[Δημοτικό διαμέρισμα Παραβόλας Αιτωλοακαρνανίας|Δ.δ. Παραβόλας]] ** [2.021]
::* η Παραβόλα [1.286]
::* η Αγία Βαρβάρα [71]
::* η Κάτω Τραγάνα [279]
::* ο Πλατανιάς [203]
::* η Τραγάνα [164]
: ** Δ.δ. Αφράτου ** -- το Αφράτο [26]
: ** [[Δημοτικό διαμέρισμα Καλλιθέας Αιτωλοακαρνανίας|Δ.δ. Καλλιθέας]] ** [366]
::* η Καλλιθέα [313]
::* η Λούστρα [53]
: ** Δ.δ. Κυρά Βγένας ** -- η Κυρά Βγένα [148]
: ** [[Δημοτικό διαμέρισμα Λαμπιρίου Αιτωλοακαρνανίας|Δ.δ. Λαμπιρίου]] ** [168]
::* το Λαμπίρι [117]
::* το Κάτω Λαμπίρι [51]
: ** [[Δημοτικό διαμέρισμα Νερομάννας Αιτωλοακαρνανίας|Δ.δ. Νερομάννας]] ** [469]
::* η Νερομάννα [122]
::* η Βαρειά [137]
::* η Δογρή [80]
::* το Κρύον Νερό [130]
: ** [[Δημοτικό διαμέρισμα Παλαιοκαρυάς Αιτωλοακαρνανίας|Δ.δ. Παλαιοκαρυάς]] ** [300]
::* η Παλαιοκαρυά [206]
::* ο Άγιος Γεώργιος [94]
: ** Δ.δ. Παντανάσσης ** -- η Παντάνασσα [605]
: ** [[Δημοτικό διαμέρισμα Περιστερίου Αιτωλοακαρνανίας|Δ.δ. Περιστερίου]] ** [191]
::* το Περιστέρι [158]
::* ο Άγιος Ιωάννης [33]
: ** [[Δημοτικό διαμέρισμα Σπαρτιά Αιτωλοακαρνανίας|Δ.δ. Σπαρτιά]] ** [206]
::* ο Σπαρτιάς [61]
::* η Μακρά Λογκά [67]
::* η Στεκούλα [45]
::* η Στριγανιά [33]

## Αξιοθέατα
Στην Παραβόλα βρισκόταν το αρχαίο Βουκάτιο ερείπια από το τείχος του οποίου σώζονται στον λόφο που υψώνεται δίπλα στη λίμνη.

## Δήμαρχοι Παραβόλας
Δήμαρχοι διετέλεσαν τα εξής πρόσωπα:

## Παραπομπές


## Εξωτερικοί σύνδεσμοι
*Πληροφορίες για τον δήμο από τη Νομαρχία

Παραβόλα
*
Ανδρέας Νεοκλέους

Ο **Ανδρέας Νεοκλέους** (Επισκοπή, 1939 - 1 Οκτωβρίου 2021) ήταν Ελληνοκύπριος δικηγόρος και πολιτικός. Διετέλεσε βουλευτής στην Εκλογική Περιφέρεια Λεμεσού.

Σπούδασε νομική στο Εθνικό και Καποδιστριακό Πανεπιστήμιο Αθηνών 

Εξελέγη βουλευτής στις Βουλευτικές εκλογές του 1970 με το Ενιαίο Κόμμα στην Εκλογική Περιφέρεια Λεμεσού για την Β΄ Κοινοβουλευτική Περίοδο. Την περίοδο 1970-1971 διετέλεσε γραμματέας της βουλής. Στις 19 Ιουλίου 1974, μετά το πραξικόπημα, ανέλαβε Υπουργός Γεωργίας στην πραξικοπηματική κυβέρνηση Νίκου Σαμψών, η οποία παρέμεινε στην εξουσία για 8 μέρες.

Ομιλούσε, πέρα από την ελληνική, την αγγλική γλώσσα. 

Απεβίωσε την 1η Οκτωβρίου 2021.

## Παραπομπές

## Πηγές
*
*
*
*
*

Κατηγορία:Βουλευτές Λεμεσού
Κατηγορία:Βουλευτές εκλεγμένοι με το Ενιαίο Κόμμα
Κατηγορία:Κύπριοι δικηγόροι
Κατηγορία:Βουλευτές Β΄ Κοινοβουλευτικής Περιόδου (Κύπρος)
Μεσογειακό πλοίο

Ως **Μεσογειακά πλοία** (Mediterranean ships) χαρακτηρίζονται κυρίως Φορτηγά πλοία ή Κρουαζιερόπλοια που επιχειρούν πλόες μέσα στη Μεσόγειο θάλασσα. Τα φορτηγά πλοία της κατηγορίας αυτής είναι μικρής χωρητικότητας, συνήθως από 2.000 μέχρι 6.000 τόνους. (Τα δε μικρότερης χωρητικότητας χαρακτηρίζονται ακτοπλοϊκά).

Ιδιαίτερα στις Συλλογικές Συμβάσεις Εργασίας (ΣΣΕ) με τον όρο "Μεσογειακό πλοίο" ή "Πλοίο Μεσογείου" χαρακτηρίζονται τα φορτηγά πλοία μεταξύ 800 και 4.500 τόνων, όπου και καθορίζονται οι επιμέρους υποχρεώσει και αμοιβές, κατά ειδικότητα, των ναυτικών.

Κατηγορία:Τύποι πλοίων
Αυτόλυκος

Με το όνομα **Αυτόλυκος** είναι γνωστοί:

* Δύο πρόσωπα της ελληνικής μυθολογίας
* Ο αρχαίος Έλληνας αστρονόμος και μαθηματικός Αυτόλυκος ο Πιτταναίος
* Κρατήρας στο βόρειο ημισφαίριο της Σελήνης

Κατηγορία:Αποσαφηνίσεις ονομάτων
Ευθύμης Μπακατσιάς

Ο **Ευθύμης Μπακατσιάς** (Αθήνα, 14 Ιανουαρίου 1968) είναι Έλληνας πρώην διεθνής καλαθοσφαιριστής. Αγωνιζόταν στη θέση του πλέι μέικερ.

## Καριέρα
Έγινε γνωστός με την ομάδα του Α.Ο. Παγκρατίου το οποίο βοήθησε να ανέβει στην Α1 το 1988 και να είναι αξιόμαχο έως το 1993, όταν με το συμπαίκτη του Παναγιώτη Καρατζά αποκτήθηκαν από τον Ολυμπιακό. Με τον Ολυμπιακό κατέκτησε 4 πρωταθλήματα (1994, 1995, 1996, 1997), 2 κύπελλα (1994, 1997) και 1 φορά την Ευρωλίγκα το 1997 (προηγουμένως, είχε φτάσει με την ομάδα του δύο συνεχόμενες φορές μέχρι τον τελικό της Ευρωλίγκας, το 1994 και το 1995, χωρίς τότε να καταφέρει να κατακτήσει το βαρύτιμο τρόπαιο). Ειδικότερα μάλιστα το 1997 με την κατάκτηση και τριών τίτλων έγινε κάτοχος του Τριπλ Κράουν. Το 1998 αγωνίστηκε για μια σεζόν στον Γ.Σ. Περιστερίου.

Στην εθνική Ελλάδος αγωνίστηκε σε 83 αγώνες σημείωσε 400 πόντους (4,8 μ.ο). Συμμετείχε στο Προλυμπιακό του 1988, Ευρωμπάσκετ 1993, στο Παγκόσμιο Πρωτάθλημα Καλαθοσφαίρισης Ανδρών 1994, στο Ευρωμπάσκετ 1995 και στην Ολυμπιάδα του 1996.

## Εξωτερικοί σύνδεσμοι
* 
*  Ευθύμης Μπακατσιάς, στατιστικά στην επίσημη ιστοσελίδα της FIBA Europe.
* Ευθύμης Μπακατσιάς, σελίδα στον ιστότοπο www.olympionikes.gr.

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές στους Θερινούς Ολυμπιακούς Αγώνες 1996
Κατηγορία:Καλαθοσφαιριστές Παγκοσμίου Πρωταθλήματος 1994
Κατηγορία:Καλαθοσφαιριστές Ευρωμπάσκετ 1993
Κατηγορία:Καλαθοσφαιριστές Ευρωμπάσκετ 1995
Κατηγορία:Πόιντ γκαρντ
Ντάνι Βρέινς

Ο **Ντάνι Βρέινς** είναι Αμερικάνος πρώην καλαθοσφαιριστής γεννημένος στις 29 Οκτωβρίου 1958 στην πόλη Σολτ Λέικ Σίτυ της Γιούτα. Αγωνιζόταν στη θέση του πάουερ φόργουορντ.

Επιλέχθηκε το 1981 στην 5η θέση του ντραφτ του ΝΒΑ και αγωνίστηκε στους Σιάτλ Σούπερσονικς έως το 1986. Τη σεζόν 1983-1984 έκανε την καλύτερη σεζόν της καριέρας του στο ΝΒΑ σκοράροντας 8,4 πόντους μ.ο. και κερδίζοντας 4,9 ριμπάουντ μ.ο. αγωνιζόμενος στους Σουπερσόνικς. Στη συνέχεια αγωνίστηκε για 2 ακόμα χρόνια στους Φιλαδέλφεια 76ερς. 

Το 1988 μετακόμισε στην Ευρώπη και την Ελλάδα για να αγωνιστεί στην ΑΕΚ. Κατά πολλούς αθλητικογράφους είναι ο καλύτερος ξένος καλαθοσφαιριστής σε απόδοση που έχει αγωνιστεί στην ΑΕΚ. Στη συνέχεια αγωνίστηκε στην Ιταλία στις ομάδες Αρέζε, Ολίμπια Μιλάνου και Βαρέζε. Το 1992 αποσύρθηκε από την ενεργό δράση.

## Παραπομπές


## Εξωτερικές σύνδεσμοι
*thedraftreview.com
*nba.com

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Παλλακανέστρο Βαρέζε
Κατηγορία:Καλαθοσφαιριστές ιταλικών συλλόγων
Γουίλι Μπράουν

Ο **Γουίλι Μπράουν** (
αγγλ.:*Willie Brown*, 6 Αυγούστου 1900, Κλάρξντεϊλ Μισισιπή – 30 Δεκεμβρίου 1952, Τούνικα, Μισισιπή) ήταν Αμερικανός μπλουζ μουσικός, τραγουδιστής και κιθαρίστας, κύριος εκπρόσωπος των πρώιμων μπλουζ του Δέλτα.

Γεννημένος στο Κλάρξντεϊλ του Μισισιπή, ο Μπράουν διακρίθηκε κυρίως μέσα από τη συνεργασία του με διακεκριμένους μπλουζ μουσικούς όπως ο Τσάρλι Πάτον, ο Σον Χάουζ και ο Ρόμπερτ Τζόνσον, τους οποίους συνόδευε στην κιθάρα. Χαρακτηριστικά, ο Ρόμπερτ Τζόνσον αναφέρεται στον «φίλο» του Γουίλι Μπραόυν στους στίχους του τραγουδιού *Cross Road Blues*. Συμμετείχε στις ηχογραφήσεις που πραγματοποίησε ο Πάτον το 1930 για την εταιρεία *Paramount*, παίζοντας στα τραγούδια *M & Ο Blues* και *Future Blues*. Αναφορικά με την προσωπική δισκογραφία του Μπράουν υπάρχει μέχρι σήμερα διχογνωμία σχετικά με το αν το τραγούδι *Rowdy Blues* του 1929, που αποδίδεται στον Κιντ Μπέιλι (Kid Bailey), είναι δική του δημιουργία, ή αν ο ίδιος χρησιμοποίησε το ψευδώνυμο Κιντ Μπέιλι. Συμμετείχε επίσης στην ηχογράφηση του τραγουδιού *Make Me a Pallet on the Floor*, το οποίο περιλαμβάνεται στη σειρά ηχογραφήσεων των Τζον και Άλαν Λόμαξ για τη Βιβλιοθήκη του Κογκρέσου και χρονολογείται το 1941.

## Παραπομπές


## Βιβλιογραφία
*Vladimir Bogdanov (εκδ.), *All Music Guide to the Blues: The Definitive Guide to the Blues*, Backbeat Books, 2003

Κατηγορία:Μπλουζ μουσικοί
Ανεμομετρικά όργανα

**Ανεμομετρικά όργανα** ονομάζονται τα όργανα εκείνα με τα οποία  προσδιορίζεται και καταγράφεται η ταχύτητα και η διεύθυνση του πνέοντος ανέμου ή του φαινομένου ανέμου. Τέτοια όργανα είναι τα ανεμόμετρα και οι ανεμοδείκτες αντίστοιχα. Συνήθως τα όργανα αυτά συνδυάζονται σε ένα συγκρότημα. Έτσι πολλές φορές η αναφορά σε ανεμόμετρα εννοούνται συγχρόνως και οι ανεμοδείκτες. Υπάρχουν πολλοί τύποι ανεμομετρικών οργάνων, είτε άμεσης ανάγνωσης, είτε αυτογραφικά.

Η εγκατάσταση ανεμομετρικών οργάνων σε πλοία είναι περίσσότερο διαδεδομένη σε ερευνητικά, επιβατηκά, κρουαζιερόπλοια, σε όλα σχεδόν τα πολεμικά γραμμής και βεβαίως σε όλους τους μετεωρολογικούς σταθμούς και πλωτούς ομοίως σταθμούς, τα λεγόμενα «πλοία καιρού».

Συνηθέστερος τρόπος προσδιορισμού των στοιχείων του ανέμου ειδικά στα πλοία είναι με προσωπική εκτίμηση, που λόγω εμπειρίας σχεδόν δεν διαφέρει των πραγματικών. Για την καλύτερη όμως και ασφαλέστερη εκτίμηση του αληθούς όμως ανέμου χρησιμοποιείται ευρύτατα η κλίμακα Μποφόρ. Για τον προσδιορισμό δε της διεύθυνσης (κατεύθυνσης) του ανέμου αυτού στη θάλασσα λαμβάνεται πάντα υπόψη η διεύθυνση των υφισταμένων κυμάτων. Ο άνεμος πνέει σχεδόν πάντα κάθετα προς τη γραμμή των κυμάτων με κατεύθυνση αυτή των κυμάτων.

Τα ανεμομετρικά όργανα ανήκουν στη γενικότερη κατηγορία των  μετεωρολογικών οργάνων.
## Δείτε επίσης
*Φαινόμενος άνεμος
*Κατάσταση θαλάσσης

Κατηγορία:Μετεωρολογικά όργανα
Κατηγορία:Άνεμοι
εθωηηθυεθτρ
Κατάλογος κεφαλαίων του Fullmetal Alchemist

[μικρογραφία|200px|Το πρώτο τεύχος της σειράς ''[Fullmetal Alchemist* που εκδόθηκε τον Ιανουάριο του 2002.]]
Το ***[[Fullmetal Alchemist]]*** είναι σειρά manga που γράφτηκε από την [[Χιρόμου Αράκαβα]]. Ξεκίνησε να δημοσιεύεται στη μηνιαία ανθολογία [[μάνγκα|manga]] *Monthly Shōnen Gangan* της εταιρίας *Square Enix* από τον Ιούλιο του 2001. Η σειρά ολοκληρώθηκε στις 22 Νοεμβρίου του 2010, με 108 κεφάλαια και 27 τόμους να έχουν εκδοθεί. Η [[Viz Media]] άρχισε να εκδίδει το manga στη Βόρεια Αμερική στις 3 Μαΐου του 2005 και την ολοκλήρωσε στις 20 Δεκεμβρίου του 2011. Σύμφωνα με την Nielsen Bookscan, ο πρώτος τόμος της σειράς *Fullmetal Alchemist'' ήταν το πρώτο manga σε πωλήσεις για το έτος 2005.

## Λίστα τόμων

## Άλλα κεφάλαια

## Παραπομπές


Κατηγορία:Fullmetal Alchemist
Ραούλ Αλφονσίν

Ο **Ραούλ Αλφονσίν** (ισπαν.: *Raúl Ricardo Alfonsín*, 12 Μαρτίου 1927 - 31 Μαρτίου 2009) ήταν Αργεντινός πολιτικός, ο οποίος υπηρέτησε Πρόεδρος της χώρας από τις 10 Δεκεμβρίου 1983 ως τις 9 Ιουλίου του 1989.

## Πρώτα χρόνια
Γεννήθηκε στις 12 Μαρτίου του 1927 στην πόλη Τσασκομούς (*Chascomús*), ανατολικά του Μπουένος Άιρες. Φοίτησε στη Στρατιωτική Ακαδημία του Σαν Μαρτίν. Το 1945 έγινε μέλος της «Ριζοσπαστικής Πολιτικής Ένωσης» (*Radical Civic Union, UCR*). Την επόμενη χρονιά γράφτηκε στη Νομική Σχολή, από την οποία αποφοίτησε το 1950. Την ίδια χρονιά παντρεύτηκε την María Lorenza Barrenchea.

## Πολιτική καριέρα
Το 1958 εξελέγη στο περιφερειακό συμβούλιο του Μπουένος Άιρες. Το 1973 έχασε την προκριματική εκλογή για την ανάδειξη υποψηφίου του κόμματός του για τις προεδρικές εκλογές. Το 1983, μετά την κατάρρευση του στρατιωτικού καθεστώτος, διεξήχθησαν δημοκρατικές προεδρικές εκλογές, κατά τις οποίες εξελέγη Πρόεδρος.

Κατά τη διάρκεια της θητείας του, οδήγησε σε δίκη και φυλάκιση πολλά υψηλόβαθμα στελέχη της δικτατορίας, μεταξύ άλλων και τον ηγέτη της, Πρόεδρο της χουντικής κυβέρνησης Χόρχε Βιδέλα. Ο Αλφονσίν επίσης υπέγραψε Συνθήκη Ειρήνης με τη Χιλή το 1984, κατόπιν μεσολάβησης του Βατικανού, και εισήγαγε μεγάλη οικονομική μεταρρύθμιση 1985 για να τιθασεύσει τον χρόνιο υψηλό πληθωρισμό. Το 1987 κατέστειλε ειρηνικά ένα παρ' ολίγον πραξικόπημα. Το 1989 τα προβλήματα διογκώθηκαν. Ο Αλφονσίν πρότεινε και πέρασε νόμο σύμφωνα με τον οποίο οι χαμηλόβαθμοι στρατιωτικοί που κατηγορούνταν για τη διάπραξη εγκλημάτων κατά τη διάρκεια του "Βρώμικου Πολέμου", που διεξήγαγε η χούντα κατά των διαφωνούντων, θα απαλάσσονταν από τις κατηγορίες. Μια αριστερή ένοπλη οργάνωση επιτέθηκε σε πόλη της επαρχίας του Μπουένος Άιρες, προξενώντας 39 νεκρούς. Ο Αλφονσίν κήρυξε τη χώρα σε κατάσταση έκτακτης ανάγκης όμως όταν τα πράγματα εξομαλύνθηκαν, υπέβαλε την παραίτησή του, έξι μήνες πριν την κανονική λήξη της θητείας του.

Το 1994 παραιτήθηκε από την ηγεσία του κόμματός του. Έκτοτε παρέμεινε εκτός επίσημης πολιτικής, παίζοντας όμως σημαντικό ρόλο ως προσωπικότητα, εντός και εκτός του κόμματός του. Απεβίωσε σε ηλικία 82 ετών, στις 31 Μαρτίου του 2009.

## Παραπομπές


Κατηγορία:Πρόεδροι της Αργεντινής
Φαινόμενος άνεμος

**Φαινόμενος άνεμος** χαρακτηρίζεται, σε αντιδιαστολή του **αληθούς ανέμου** (του πραγματικού) ο άνεμος εκείνος που γίνεται αισθητός επί κινούμενου μέσου, π.χ. πλοίου, οχήματος κ.λπ. 

Σε κάθε περίπτωση η διεύθυνση και η δύναμη του φαινομένου ανέμου αποτελούν τη συνισταμένη της διεύθυνσης και της δύναμης αφενός του αληθούς ανέμου (του πραγματικού), αφετέρου του ανέμου που δημιουργείται από την κίνηση του μέσου π.χ. του πλοίου. Έτσι, όσο πιο ισχυρός είναι ο αληθής, τόσο ο φαινόμενος προσεγγίζει προς αυτόν.

Ειδικότερα επειδή τα πλοία συναντούν καιρικά φαινόμενα και ανέμους που επηρεάζουν έντονα τον πλου τους, πολύ περισσότερο από άλλα μέσα μεταφοράς, όταν  πλέουν σε περιοχή τροπικών κυκλώνων ο φαινόμενος άνεμος εκλαμβάνεται ως αληθής. Έχουν δε καταρτισθεί ειδικοί πίνακες στους οποίους γνωρίζοντας τη ταχύτητα του πλοίου και την διεύθυνση και δύναμη του φαινομένου ανέμου (που λαμβάνονται από τα ανεμομετρικά όργανα), βρίσκονται απ΄ ευθείας τα στοιχεία του αληθούς ανέμου.

Με τέτοιους πίνακες είναι εφοδιασμένα όλα τα πλοία καθώς επίσης περιλαμβάνονται και σε πλείστα ναυτιλιακά βοηθήματα (βιβλία).

## Υποσημειώσεις


Κατηγορία:Άνεμοι
Κατηγορία:Ναυσιπλοΐα
Στάζι

Το **Υπουργείο Κρατικής Ασφαλείας** (γερμανικά: *Ministerium für Staatssicherheit*, MfS, ή αλλιώς *Stasi* προφέρεται: **Στάζι**) της Λαοκρατικής Δημοκρατίας της Γερμανίας ιδρύθηκε στις 8 Φεβρουαρίου 1950 και στεγαζόταν σε ένα τεράστιο κτήριο στο Λίχτενμπεργκ του Βερολίνου. Ανέπτυξε σταδιακά ένα τεράστιο δίκτυο επισήμων υπαλλήλων και πληροφοριοδοτών, οι οποίοι κατασκόπευαν και αρχειοθετούσαν κάθε πτυχή της ζωής εκατομμυρίων πολιτών της χώρας. Με την κατάρρευση του καθεστώτος, έγινε γνωστό ότι οι επίσημοι υπάλληλοι της Στάζι ανέρχονταν σε περίπου 91.000, οι ανεπίσημοι πληροφοριοδότες σε πάνω από 300.000, ενώ οι φάκελοι έφταναν τα δέκα εκατομμύρια.

Εκτός της κατασκοπείας των πολιτών της χώρας, το έργο της Στάζι περιελάμβανε κατασκοπεία δυτικών κρατών και ιδίως της Δυτικής Γερμανίας, την οποία επιχειρούσε να αποσταθεροποιήσει μέσω της ενίσχυσης της RAF. Τέλος, το έργο της περιελάμβανε ανακρίσεις και βασανισμούς κρατουμένων. Μετά από την πτώση του καθεστώτος, βασανισθέντες αποκάλυψαν ότι ακτινοβολούνταν εσκεμμένα στις φυλακές της Στάζι με ραδιενέργεια, προκειμένου να τους προξενηθεί καρκίνος.

## Μετά την κατάρρευση του καθεστώτος
Κατά τις τελευταίες εβδομάδες πριν από την κατάρρευση του καθεστώτος (1989-1990), υπάλληλοι της Στάζι κατέστρεφαν αρχεία, με καταστροφείς εγγράφων και με τα χέρια. Το 1995 η γερμανική κυβέρνηση ξεκίνησε την επανασυναρμολόγηση των εγγράφων αυτών, τα οποία είχαν βρεθεί σε 16.000 σακούλες (περί τα 33 εκατομμύρια σελίδες). Το έργο της ταξινόμησης και της επεξεργασίας αυτών των φακέλων ανατέθηκε από την κυβέρνηση της Βόννης στον υπερκομματικό πρώην ιερωμένο του Ροστόκ αγωνιστή των ανθρωπίνων δικαιωμάτων και μετέπειτα πρόεδρο της Γερμανίας, Γιοάχιμ Γκάουκ. Η γνωστή ως «Υπηρεσία Γκάουκ» στελεχώθηκε με 300 άτομα, μεταξύ των οποίων και πρώην υπάλληλοι της Στάζι. Κάποια αρχεία είχαν αποκτηθεί από τη CIA, και επιστράφηκαν στη Γερμανία το 2000. Μετά από 6 χρόνια, ανακοινώθηκε ότι είχαν ολοκληρωθεί 300 σακούλες. 

Το κτήριο της Στάζι μετατράπηκε σε μουσείο.

## Δείτε επίσης
* Κατάλογος υπηρεσιών πληροφοριών

## Παραπομπές


Κατηγορία:Λαοκρατική Δημοκρατία της Γερμανίας
Κατηγορία:Ανενεργές γερμανικές υπηρεσίες πληροφοριών
Κατηγορία:Μυστική Αστυνομία
Μιχαήλ Χατζηκωνσταντής

Ο **Μιχαήλ Χατζηκωνσταντής** (26 Νοεμβρίου 1906 - 29 Δεκεμβρίου 1940) ήταν αξιωματικός του Πολεμικού Ναυτικού.

Γεννήθηκε στον Πειραιά. Ήταν γιος του Αντωνίου Χατζηκωνσταντή και της Ειρήνης Καλοκαιρινού, ανηψιός του ναυάρχου Αλέξανδρου Χατζηκυριάκου και αδερφός του Χρήστου Χατζηκωνσταντή, ναυάρχου του Πολεμικού Ναυτικού. Λόγω οικογενειακής παράδοσης επιθυμούσε να υπηρετήσει στο Πολεμικό Ναυτικό και εισήλθε πρώτος το 1921 στη Σχολή Ναυτικών Δοκίμων (ΣΝΔ). Στη «Διοικούσα» τάξη του της ΣΝΔ, (4η Τάξις), υπήρχε και ο αδελφός του Χρήστος. Από τη ΣΝΔ εξήλθε το 1926. Ορκίστηκε αξιωματικός στις 16 Ιανουαρίου του 1926. Στη σχολή ήταν συμμαθητής με τον κυβερνήτη του θρυλικού υποβρυχίου «Παπανικολής» Μιλτιάδη Ιατρίδη καθώς και με τους Γ. Ζέππο, Β. Ρώτα, Η. Βερροιόπουλο και Α. Σπανίδη.

Το 1928 έλαβε τον βαθμό του ανθυποπλοιάρχου και το 1929 εισήλθε στη Σχολή Υποβρυχίων. Το 1934 προήχθη σε υποπλοίαρχο και το 1938 σε πλωτάρχη. Υπηρέτησε σε διάφορα υποβρύχια όπως τα Κατσώνης II, Νηρεύς I, Γλαύκoς II, Τρίτωνας και Πρωτεύς. Στο τελευταίο υπηρέτησε τα περισσότερα χρόνια. Ο Β΄ Παγκόσμιος πόλεμος τον βρήκε κυβερνήτη στον Πρωτέα, ένα υποβρύχιο του 1929. Στις 29 Δεκεμβρίου του 1940 ευρισκόμενος στον τομέα της 3ης πολεμικής περιπολίας του και περί τα 10 έως 15 ν.μ. δυτικά της νήσου Σάσσωνος, εντόπισε νηοπομπή με ισχυρή συνοδεία κατευθυνόμενη προς την Αυλώνα. Ο Χατζηκωνσταντής διέταξε επίθεση κατά του κυρίου σώματος της νηοπομπής και βύθισε το οπλιταγωγό «SARDEGNA» (11452 τόνων). Λόγω απώλειας βάθους κατά την προσβολή, το υποβρύχιο εντοπίσθηκε οπτικά, εμβολίσθηκε και υπέστη επίθεση με βόμβες βάθους από το ιταλικό τορπιλοβόλο «ΑΝΤARES». Το υποβρύχιο Πρωτεύς βυθίσθηκε αύτανδρο.

Στις 19 Ιανουαρίου του 1941 του δόθηκε τιμητικά ο βαθμός του αντιπλοιάρχου, επ' ανδραγαθίαν και τιμήθηκε με το Χρυσούν Αριστείον Ανδρείας.

Ο Μιχαήλ Χαζτηκωνσταντής θεωρείται από τους ικανότερους κυβερνήτες υποβρυχίων. Είχε συντάξει το Εγχειρίδιο των Υποβρυχίων, απαύγασμα δεκαετούς πείρας, είχε εξασκήσει άριστα το Επιτελείο και το πλήρωμά του. 

## Παραπομπές


## Πηγές
* Επαμεινώνδας Καββαδίας, (1950). *Ο Ναυτικός Πόλεμος του 1940 όπως τον έζησα*. Αθήνα: Πυρσός. 
* Δημήτριος Φωκάς, *Έκθεσις επί της δράσεως του Βασιλικού Ναυτικού κατά τον πόλεμο 1940 - 1944*. Αθήνα, 1953.
* Α.Χ. Χατζηκωνσταντής, (Οκτ.- Δεκ. 2013). «Πλωτάρχης Μιχαήλ ΧΑΤΖΗΚΩΝΣΤΑΝΤΗΣ Κυβερνήτης Υποβρυχίου ΠΡΩΤΕΥΣ, (Υ-3)». Περίπλους (Ναυτικό Μουσείο Ελλάδος) (85): 44.

Κατηγορία:Έλληνες αξιωματικοί του Πολεμικού Ναυτικού
Κατηγορία:Έλληνες του Β΄ Παγκοσμίου Πολέμου
Φίλιππος Συρίγος

Ο **Φίλιππος Συρίγος** (1948 - 13 Οκτωβρίου 2013) ήταν Έλληνας αθλητικογράφος και εκδότης, με ειδίκευση στο άθλημα της καλαθοσφαίρισης. 

Ο Φίλιππος Συρίγος γεννήθηκε στην Ακαδημία Πλάτωνος, στην Αθήνα. Ξεκίνησε την καριέρα του ως αθλητικός συντάκτης της εφημερίδας "Αθλητική Ηχώ", σε ηλικία 20 ετών (1968), ενώ παράλληλα αγωνιζόταν ως καλαθοσφαιριστής στη Δάφνη Αθηνών. Ευρύτερα γνωστός έγινε όμως κατά τη δεκαετία του 1980, από τις περιγραφές του στις σαββατιάτικες τηλεοπτικές μεταδόσεις αγώνων καλαθοσφαίρισης του ελληνικού πρωταθλήματος από την τότε κρατική τηλεόραση (ΕΡΤ). Απέκτησε πανελλήνια αναγνωρισιμότητα περιγράφοντας τους αγώνες της ελληνικής εθνικής ομάδας στο Ευρωμπάσκετ 1987. 

Στη συνέχεια καταξιώθηκε ως ο κατεξοχήν μπασκετικός δημοσιογράφος και απέκτησε φιλίες και σχέσεις με όλους τους κατά καιρούς ισχυρούς παράγοντες του αθλήματος και σε επίπεδο σωματείων και σε επίπεδο Ε.Ο.Κ. Για πολλά χρόνια συνεργαζόταν σταθερά με την εφημερίδα *«[[Ελευθεροτυπία]]»*. Επίσης ήταν ο εκδότης του περιοδικού "Τρίποντο".

Κατέκρινε με σταθερότητα τον χουλιγκανισμό στα γήπεδα, τις χαριστικές ρυθμίσεις χρεών του δημοσίου προς τις ΠΑΕ και ΚΑΕ, το ντόπινγκ στον αθλητισμό (όπως την υπόθεση Κεντέρη και Θάνου), την υπερκοστολόγηση των Ολυμπιακών Αγώνων 2004, καθώς και τη σύμβαση για το Στάδιο Γεώργιος Καραϊσκάκης. 

Απασχόλησε πολλές φορές την κοινή γνώμη, ιδιαίτερα με την «Υπόθεση Κιάππε» (1990), όταν και καταδικάστηκε σε 8μηνη φυλάκιση με τριετή αναστολή για συκοφαντική δυσφήμιση. 

Τον Οκτώβριο του 2004, έπεσε θύμα δολοφονικής απόπειρας, καθώς ξυλοκοπήθηκε και μαχαιρώθηκε από αγνώστους. Το καλοκαίρι του 2007, κατά τη διάρκεια της προετοιμασίας της Εθνικής Ελλάδος Καλαθοσφαίρισης για το ευρωμπάσκετ, κατηγόρησε τους Έλληνες διεθνείς ότι η συνδικαλιστική τους δράση, τους εμποδίζει στο να συμμετέχουν απρόσκοπτα στην προετοιμασία της Εθνικής. 

Έφυγε από τη ζωή στις 13 Οκτωβρίου 2013.

## Αναφορές


Κατηγορία:Έλληνες αθλητικογράφοι
Κατηγορία:Δημοσιογράφοι στο ραδιόφωνο
Παναγιώτης Χηνοφώτης

Ο **Παναγιώτης Χηνοφώτης** είναι απόστρατος στρατιωτικός και αρχηγός του Γενικού Επιτελείου Εθνικής Άμυνας της Ελλάδας. Μετά την αποστρατεία του ασχολήθηκε ενεργά με την πολιτική.

Γεννήθηκε στην Αθήνα στις 12 Αυγούστου 1949 και κατατάχθηκε στο πολεμικό ναυτικό. Αποφοίτησε απο τη σχολή ναυτικών δοκίμων και έγινε σημαιοφόρος το 1971. Το 1986 αποφοίτησε με άριστα από την Ελληνική Ναυτική Σχολή Πολέμου και ολοκλήρωσε τις σπουδές του στην Ναυτική Σχολή Πολέμου των ΗΠΑ. Κατέχει το πτυχίο «Επιτελούς» καθώς και Μεταπτυχιακό Τίτλο Σπουδών στις «Διεθνείς Σχέσεις» από το Πανεπιστήμιο «Salve Regina» του Rhode Island των ΗΠΑ.

Επιτυχημένος ύπαρχος του ΑΓ/ΚΩΣ το 1977 και διοικητής της μοίρας πυραυλακάτων το 1980, το 1989 διετέλεσε διευθυντής σπουδών της Ναυτικής Σχολής Πολέμου και το 1993 τοποθετήθηκε στην Ελληνική Στρατιωτική Αντιπροσωπεία του ΝΑΤΟ στις Βρυξέλλες. Το 1996 ανέλαβε τη Διοίκηση της 1ης Μοίρας Αντιτορπιλικών - Φρεγατών και το 1997 τοποθετήθηκε ως αναπληρωτής στρατιωτικός αντιπρόσωπος της Ελλάδος στη Δυτικοευρωπαϊκή Ένωση (ΔΕΕ) στις Βρυξέλλες. Η τοποθετησή του συνέπεσε και με την περίοδο της ελληνικής προεδρίας, χρηματίζοντας για ένα διάστημα πρόεδρος της ΔΕΕ. Το 1998 προήχθη σε Αρχιπλοίαρχο και έγινε αναπληρωτής αρχιεπιστολέα του αρχηγείου του στόλου.

Το 1999 τοποθετήθηκε διοικητής των αντιτορπιλικών - φραγατών και το 2001 έγινε κλαδάρχης του α΄ κλάδου του ΓΕΝ. Τον Μάρτιο του 2002 προήχθη σε Υποναύαρχο και ανέλαβε την διεύθυνση του δ΄ κλάδου του ΓΕΕΘΑ. Στις 26 Μαρτίου 2004 έγινε Αντιναύαρχος και λίγες μέρες αργότερα ανέλαβε τα καθήκοντα του αρχηγού του στόλου. Το 2005 ανέλαβε Αρχηγός ΓΕΕΘΑ και προήχθη σε Ναύαρχο.

Στις εκλογές του 2007, αφού παραιτήθηκε από το Πολεμικό Ναυτικό, συμπεριλήφθηκε στο ψηφοδέλτιο επικρατείας της Νέας Δημοκρατίας, με το οποίο και εκλέχτηκε. Μετά τον σχηματισμό κυβέρνησης τοποθετήθηκε Υφυπουργός Εσωτερικών, θέση που διατήρησε μέχρι και τον ανασχηματισμό της 7ης Ιανουαρίου 2009.

Έχει τιμηθεί με τον Μεγαλόσταυρο του Τάγματος του Φοίνικα, τον Ανώτερο Ταξιάρχη του Τάγματος της Τιμής, το Μετάλλιο Στρατιωτικής Αξίας Α’ Τάξεως καθώς και με τις ακόλουθες Διαμνημονεύσεις:

* Αρχηγίας Γ.Ε.ΕΘ.Α
* Αστέρα Αξίας και Τιμής
* Διαμνημόνευση Αξίας και Τιμής
* Διαμνημόνευση Ηγεσίας Σχηματισμού-Μεγάλης Μονάδας Α΄ Τάξεως
* Διαμνημόνευση Ευδοκίμου Διοικήσεως Α’ Τάξεως.
* Διαμνημόνευση Υπηρεσιών Αξιωματικού Επιτελούς Α’ Τάξεως.

Είναι παντρεμένος με την Μαρία Δεστούνη και κατοικεί μόνιμα στην Αθήνα.

## Παραπομπές


Κατηγορία:Έλληνες αξιωματικοί του Πολεμικού Ναυτικού
Κατηγορία:Έλληνες υφυπουργοί Εσωτερικών
Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Μεγαλόσταυρος του Τάγματος του Φοίνικα
Κατηγορία:Ανώτερος Ταξιάρχης του Τάγματος της Τιμής
Κατηγορία:Μετάλλιο Στρατιωτικής Αξίας Α΄ Τάξεως
Κατηγορία:Αρχηγοί Γενικού Επιτελείου Εθνικής Άμυνας (Ελλάδα)
Αερόστρωμνο

thumb|250px|Σχηματική παράσταση πρόωσης Α/Σ. '''1''' έλικες, '''2''': ρεύμα αέρος, '''3''' ανεμιστήρες, '''4''' πλαστική περίζωση αέρος κοινώς φούστα. Ακινητοποιημένο επιπλέει στον πλωτήρα στον οποίο στηρίζεται. 
Το  **αερόστρωμνο** ή περισσότερο γνωστό ως **χόβερκραφτ** (hovercraft) είναι ειδικός τύπος πλοίου που η κίνησή του γίνεται πάνω σε στρώμα αέρος που επιτυγχάνεται με ειδικούς επιπρυμναίους αεροστροβίλους (ανεμιστήρες) πίσω από τους οποίους φέρονται τα πηδάλια. 
Εφευρέθηκε από τον Βρετανό μηχανικό Κρίστοφερ Κόκερελ. Στην αρχή της ναυπηγικής παρουσίας του, ονομάσθηκε "αιωροσκάφος", πλην όμως αυτή η ονομασία δεν διατηρήθηκε. Τα σκάφη αυτά είναι συνήθως μικρής χωρητικότητας 250 τόνων περίπου ικανά να μεταφέρουν περί τους 300, ή και περισσότερους, επιβάτες και γύρω στα 25 επιβατηγά οχήματα. Χρησιμοποιούνται κυρίως ως πορθμεία. Η φορτοεκφόρτωσή τους γίνεται από τη πλώρη όπου και φέρουν πρωραίο υδραυλικό καταπέλτη. Τα σκάφη αυτά θεωρητικά δεν παρουσιάζουν "εν κινήσει" (θαλάσσιο) εκτόπισμα (non-displacement craft), όπως επίσης και τα υδροπτέρυγα.

thumb|left|250px|Το '''ΠΤΜ Κεφαλληνία''' του Ελληνικού Πολεμικού Ναυτικού, τύπου '''Zubr'''
thumb|right|250px|Το '''ΠΤΜ Ιθάκη''' του Ελληνικού Πολεμικού Ναυτικού, τύπου '''Zubr'''
thumb|left|Hivus-10
thumb|left|A48

Λόγω των αμφίβιων ικανοτήτων τους έχουν ένα ευρύ φάσμα εφαρμογών που ξεκινά από μεγάλου μεγέθους στρατιωτικά σκάφη (π.χ. LCAC, Zubr), επιβατηγά/οχηματαγωγά (π.χ SR.N4 Mk3), μέχρι τα μικρότερου μεγέθους σκάφη αναψυχής, ή αγωνιστικά.

Συνεχώς ο ναυπηγικός αυτός τύπος σκαφών βελτιώνεται και πολλά τέτοια σκάφη έχουν προτιμηθεί από πολλές ναυτικές δυνάμεις Χωρών, μεταξύ των οποίων και η Ελλάδα, στην εξέλιξη των πλοίων αποβάσεων καθώς και για αμφίβιες επιχειρήσεις και ανάγκες ναρκοπολέμου. Η πρώτη εμπορική εμφάνιση και εκμετάλλευση των χόβερκραφτς ήταν στις πορθμειακές γραμμές μεταξύ Αγγλίας και Γαλλίας. 

Σημαντικότατος επίσης υπήρξε ο πολεμικός στόλος των χόβερκραφτς που είχε δημιουργήσει ο τελευταίος Σάχης της Περσίας λίγο πριν την πτώση του, και που αποτελούσε τον φόβο και τον τρόμο σε όλο τον Περσικό τότε και σήμερα Αραβικό Κόλπο, που όμως μετά την μεταπολίτευση του Ιράν και τον Περσοϊρακινό πόλεμο που ακολούθησε, στην αρχή καθηλώθηκε από έλλειψη ανταλλακτικών και στη συνέχεια εγκαταλείφθηκε. Πρόκειται για τα βρετανικά σκάφη τύπου SR.N6 και BH.7

Στο ελληνικό πολεμικό ναυτικό, αυτός ο τύπος πλοίου χαρακτηρίζεται ως "πλοίο ταχείας μεταφοράς" **ΠΤΜ**.

## Δείτε επίσης
* Αερόστρωμνο αποβατικό Zubr

## Εξωτερικοί σύνδεσμοι

* Ελληνικό Πολεμικό Ναυτικό: Πλοία Ταχείας Μεταφοράς (ΠΤΜ
* Πληροφορίες για το αερόστρωμνο
* The Hovercraft Museum

Κατηγορία:Τύποι ελαφρών σκαφών
Τούλα

Η **Τούλα** (ρωσικά: Ту́ла, ΔΦΑ: [ˈtulə]), είναι βιομηχανική πόλη στο ευρωπαϊκό τμήμα της Ρωσίας. Έχει πληθυσμό 461.692 κατοίκους σύμφωνα με την απογραφή του 2024. Είναι το διοικητικό κέντρο της Περιφέρειας Τούλα. Ο τηλεφωνικός κωδικός της πόλης είναι +7 4872.

Βρίσκεται 165 χλμ. νότια της Μόσχας, στις όχθες του ποταμού Ούπα. Η πόλη αναφέρεται ήδη από τον 14ο αιώνα. Από τον 18ο αιώνα αναπτύσσεται σε σημαντικό κέντρο παραγωγής πολεμικού υλικού. Έπαιξε σημαντικό ρόλο στο Δεύτερο Παγκόσμιο Πόλεμο και βοήθησε σημαντικά στην άμυνα της Μόσχας. Η Τούλα είναι ονομαστή για την παραγωγή σαμοβαριών.

## Ιστορία

Η πόλη υπήρχε τουλάχιστον από τον 14ο αιώνα. Κάποιοι ιστορικοί πιστεύουν ότι η Τούλα θα πρέπει να ταυτίζεται με την Ταϊντούλα, έναν ακαθόριστο οικισμό που αναφέρεται σε ένα χρονικό του έτους 1146.

Στον Μεσαίωνα, η Τούλα ήταν ένα μικρό οχυρό στα σύνορα με το Πριγκιπάτο του Ριαζάν. Καθώς πέρασε στα χέρια του Μεγάλου Δουκάτου της Μόσχας, ένας πύργος από τούβλα, ή κρεμλίνο, κατασκευάστηκε το 1530. Ήταν ένα κεντρικό κάστρο της μεγάλης οχυρωματικής γραμμής γνωστής και ως *Μεγάλη ζώνη των πεσμένων δέντρων* και αντιστάθηκε με επιτυχία στην πολιορκία των Τατάρων το 1552. Το 1607, ο Ιβάν Μπολότνικωφ και οι υποστηρικτές τους κατέλαβαν τον πύργο και αντιστάθηκαν για 4 μήνες στην πολιορκία του τσαρικού στρατού. Το 18ο αιώνα μερικά τμήματα του φρουρίου κατεδαφίστηκαν. Παρά την αρχαϊκή της εμφάνιση, ο πέντε τρούλων καθεδρικός ναός της Κοιμήσεως της Θεοτόκου στο φρούριο κτίστηκε όχι νωρίτερα από το 1764.

Το 1712, η Τούλα δέχτηκε επίσκεψη από τον Πέτρο Α΄της Ρωσίας, που ανέθεσε την οικογένεια των σιδηρουργών Ντεμίντωφ να κτίσουν το πρώτο εργοστάσιο όπλων της Ρωσίας στην Τούλα. Πολλές δεκαετίες αργότερα η Τούλα είχε μετατραπεί από τους Ντεμίντωφ στο μεγαλύτερο κέντρο σιδηρουργίας της Ανατολικής Ευρώπης. Το αρχαιότερο μουσείο της πόλης, που προβάλλει την ιστορία των όπλων, εγκαινιάστηκε από τους Ντεμίντωφ το 1724, και η εκκλησία του Νικολάι-Ζαρέτσκι της πόλης φιλοξενεί το οστεοφυλάκιο της οικογένειας. Το πρώτο εργοστάσιο για την παραγωγή σαμοβάρι σε βιομηχανική κλίμακα εγκαταστάθηκε στην Τούλα στην διάρκεια του 18ου αιώνα. Μετά την μετακίνηση από τους Ντεμίντωφ της κεντρικής τους βιομηχανίας στα Ουράλια Όρη, η πόλη εξακολούθησε να λειτουργεί ως κέντρο βαριάς βιομηχανίας, ειδικότερα στην παραγωγή πολεμικού υλικού.

Κατά την διάρκεια του Μεγάλου Πατριωτικού Πολέμου από το 1941 μέχρι το 1945, η πόλη ήταν σημαντική για την παραγωγή όπλων (μαζική παραγωγή τυφεκίων SVT-40). Η Τούλα έγινε στόχος της Γερμανικής επιθετικότητας προκειμένου να κάμψει την αντίσταση της Μόσχας στην ευρύτερη περιοχή από τις 24 Οκτωβρίου έως τις 5 Δεκεμβρίου, του 1941. Η βαριά οχυρωμένη πόλη άντεξε εντούτοις, και η *Δεύτερη Ταξιαρχία των Πάντσερ* του Χάιντς Γκουντέριαν ανακόπηκε κοντά στην Τούλα. Η πόλη εξασφάλισε την νότια πλευρά κατά την διάρκεια της Σοβιετικής άμυνας της Μόσχας και την επακόλουθη αντεπίθεση. Στην Τούλα απονεμήθηκε ο τίτλος της *Ηρωικής Πόλης* το 1976. Είναι η έδρα για την αεροπορική βάση του Κλόκοβο.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όμπλαστ της Τούλα
Κατηγορία:Πρωτεύουσες ομόσπονδων ενοτήτων της Ρωσίας
Κατάσταση θαλάσσης

Συνηθίζεται πολλές φορές, όταν γίνεται αναφορά στον Κυματισμό - θαλάσσιο κυματισμό, να χρησιμοποιούνται δύο κυρίως όροι - η κατάσταση θαλάσσης και η αποθαλασσία (υπολογισμός ύψους κύματος χονδρικά, δηλ. χαμηλή, μέση και υψηλή).

Συγκεκριμένα με τον όρο **κατάσταση θαλάσσης** χαρακτηρίζεται ο πραγματικός κυματισμός χωρίς να συνδέεται με τον επικρατούντα άνεμο (η Κλίμακα Μποφώρ είναι αυτή που βασίζεται στον άνεμο) τη στιγμή της παρατήρησης, λόγω του ότι πολλές φορές δεν συμβαδίζουν (π.χ. κοντά σε υπήνεμη ακτή ή ανοικτό πέλαγος όπου ο κυματισμός προέρχεται από άνεμο σε άλλη περιοχή ή από άνεμο που έπνεε προηγουμένως στην περιοχή). Άρα ο εν λόγω όρος αφορά στην πραγματική κατάσταση της θάλασσας και για αυτό ονομάζεται κατάσταση θαλάσσης, αλλιώς δεν θα είχε λόγο ύπαρξης, καθότι ο όρος Μποφώρ ή ο όρος αποθαλασσία θα κάλυπτε τα πάντα. Έτσι η κατάσταση θαλάσσης (καθορίζεται από το ύψος του κυματισμού) βοηθά στην πληροφόρηση για την κατάσταση της θαλάσσης για περιοχή στην οποία η κλίμακα Μποφώρ δεν αντικατοπτρίζει την πραγματική εικόνα.

## Κλίμακα Ντάγκλας
Η σχετική Κλίμακα Douglas (Ντάγκλας, κλίμακα κατάστασης θαλάσσης) έχει ως εξής:

Απόδοση χαρακτηρισμών

Κατηγορία:Μετεωρολογία
Κατηγορία:Ωκεανογραφία
Κατηγορία:Ναυσιπλοΐα
Βαγιαδολίδ

Το **Βαγιαδολίδ** (ισπανικά: *Valladolid*) είναι πόλη της Ισπανίας. Είναι πρωτεύουσα της Αυτόνομης Κοινότητας (Περιφέρειας) της Καστίλλης-Λεόν. Σύμφωνα με την απογραφή του 2014 έχει 306.830 κατοίκους, και είναι η μεγαλύτερη πόλη στη βορειοδυτική Ισπανία.

Το όνομα της πόλης ετυμολογείται από τα λατινικά *Vallis* (κοιλάδα) και *Tolitum* (συμβολή ποταμών). Μια άλλη εκδοχή είναι το όνομα να προέρχεται από την ισπανική λέξη Vallisoletano που αναφέρεται στους κατοίκους της πόλης και σημαίνει "από την ηλιόλουστη πεδιάδα". Η άποψη αυτή ενισχύεται από μεσαιωνικά κείμενα που χρησιμοποιούν τον όρο Vallisoletum, μια λέξη που χρησιμοποιήθηκε μέχρι τον 16ο αι.

Στην περιοχή δημιουργήθηκε οικισμός από τους Κέλτες, στον οποίο αργότερα εγκαταστάθηκαν οι αρχαία Ρωμαίοι. Παρέμεινε ένας μικρός οικισμός μέχρι την επανίδρυσή του από τον Αλφόνσο Στ' της Καστίλης ως φέουδο του κόμη Πέδρο Ανσούρεθ το 1072. Κατά τον Μεσαίωνα ήταν η έδρα της αυλής της Καστίλης. Το 1241 ιδρύθηκε στο Βαγιαδολίδ πανεπιστήμιο. Οι Καθολικοί Μονάρχες, η Ισαβέλλα Α΄ της Καστίλης και ο Φερδινάνδος Β΄ της Αραγωνίας παντρεύτηκαν στο Βαγιαδολίδ το 1469, το οποίο έγινε πρωτεύουσα του βασιλείου της Καστίλης και αργότερα της Ισπανίας. Ο Χριστόφορος Κολόμβος πέθανε στο Βαγιαδολίδ το 1506, ενώ στην πόλη έζησαν οι Φρανθίσκο δε Κεβέδο και Μιγκέλ ντε Θερβάντες. Το 1561, η πρωτεύουσα μεταφέρθηκε στη Μαδρίτη από τον Φίλιππο Β΄, για να ξαναγίνει πάλι το Βαγιαδολίδ πρωτεύουσα την περίοδο 1601-1606, για να επιστρέψει πάλι στη Μαδρίτη, αυτή τη φορά οριστικά. Η πόλη στη συνέχεια παρήκμασε, μέχρι την άφιξη του σιδηρόδρομου τον 19ο αιώνα και το εκβιομηχανισμό του 20ού αιώνα.

## Παραπομπές


Κατηγορία:Πόλεις της Ισπανίας
Κατηγορία:Καστίλη και Λεόν
Μνημείο Ειρήνης της Χιροσίμα

Το **Μνημείο Ειρήνης της Χιροσίμα**, που είναι γνωστό και σαν **Θόλος της Ατομικής Βόμβας** () *Θόλος Genbaku*), είναι Μνημείο Παγκόσμιας Κληρονομιάς της UNESCO που βρίσκεται στη Χιροσίμα της Ιαπωνίας. Μπήκε στη λίστα των ΜΠΠΚ το 1996. Είναι μέρος του Πάρκου Ειρήνης της Χιροσίμα.

Το κτίριο σχεδιάστηκε από τον Τσέχο αρχιτέκτονα Γιαν Λέτζτελ, ολοκληρώθηκε τον Απρίλιο του 1915, και ονομάστηκε «Εμπορική Έκθεση της Περιφέρειας της Χιροσίμα». Άνοιξε επίσημα για το κοινό τον Αύγουστο του ίδιου έτους. Αργότερα λειτούργησε σαν εκθεσιακός χώρος των βιομηχανικών προϊόντων της περιοχής.

Η πυρηνική έκρηξη της 6ης Αυγούστου 1945 έγινε σχεδόν ακριβώς πάνω από το κτίριο (το υπόκεντρο ήταν 150 μέτρα ψηλότερα), και είναι το μόνο που βρισκόταν τόσο κοντά και άντεξε στην έκρηξη. Το κτίριο παραμένει στη κατάσταση που βρέθηκε αμέσως μετά την έκρηξη, προκειμένου να θυμίζει τις συνέπειες μιας πυρηνικής καταστροφής, και να αποτελεί σύμβολο ελπίδας για την ειρήνη στον κόσμο και την εξάλειψη των πυρηνικών όπλων.

Η Κίνα εξέφρασε επιφυλάξεις όσον αφορά τη συμπερίληψη του Μνημείου στον κατάλογο Παγκόσμιας Πολιτιστικής Κληρονομιάς και ο εκπρόσωπος των Ηνωμένων Πολιτειών στην αρμόδια επιτροπή αποστασιοποιήθηκε από την απόφαση. Η Κίνα πρόβαλλε την αντίρρηση ότι υπήρχε πιθανότητα το μνημείο να χρησιμοποιηθεί για να υποβαθμιστεί το γεγονός ότι οι αντίπαλοι της Ιαπωνίας στον πόλεμο θρήνησαν τα περισσότερα θύματα, ενώ οι Ηνωμένες Πολιτείες ισχυρίστηκαν ότι το μνημείο σαν τέτοιο δεν συμπεριλαμβάνει το απαραίτητο ιστορικό υπόβαθρο.


Αρχείο:Genbaku_Dome_1.jpg|Το κτίριο στην αρχική του μορφή (φωτογραφία γύρω στο 1921 – 1933)
Αρχείο:Ganbaku Dome of Hiroshima from distance.jpg|Μακρινή άποψη από τη γέφυρα Αιόι
Αρχείο:A-Bomb Dome close-up.jpg|Κάτοικοι της πόλης περνούν από το Μνημείο Ειρήνης πηγαίνοντας στην εκδήλωση μνήμης για την έκρηξη, στις 6 Αυγούστου 2004
Αρχείο:Gambaku Dome of Hiroshima.jpg|Ο θόλος, νοτιοδυτική άποψη
Αρχείο:A-bomb dome closeup.jpg|Ο θόλος
Αρχείο:HiroshimaGembakuDome6747.jpg|Dome with plaque
Αρχείο:Hiroshima Peace Memorial before and after bombing.jpg|Ο θόλος τότε και τώρα


## Δείτε επίσης
* Πάρκο Ειρήνης της Χιροσίμα
* Ρίψη ατομικής βόμβας στη Χιροσίμα και το Ναγκασάκι

## Παραπομπές


## Εξωτερικοί σύνδεσμοι

* Επίσημη σελίδα
* Εμπορική Έκθεση
* Επίσημη σελίδα στο site της UNESCO

Κατηγορία:Χιροσίμα
Κατηγορία:Μνημεία Παγκόσμιας Κληρονομιάς στην Ιαπωνία
Κατηγορία:Επακόλουθα πολέμου
Γκρόζνυ

Το **Γκρόζνυ** (ρωσικά: *Гро́зный τσετσένικα: Соьлжа ГӀала)* είναι πόλη της Ρωσίας, η πρωτεύουσα της Τσετσενίας. Σύμφωνα με την απογραφή του 2010 έχει πληθυσμό 271.573 κατοίκων.

Γκρόζνυ σημαίνει «τρομερό», «τρομακτικό» (για παράδειγμα ο Ιβάν ο Τρομερός λέγεται στα Ρώσικα «*Ιβάν Γκρόζνυ*»). Ιδρύθηκε ως οχυρό, το 1818 με το όνομα Οχυρό Γκρόσναγια (Τρομερό Οχυρό) και μετά το 1869, άλλαξε όνομα σε Γκρόζνυ (Τρομερή -εννοείται- Πόλη).

Μεταξύ του 1994 και 1995 το Γκρόζνυ έγινε κέντρο του πολέμου της Τσετσενίας ο οποίος τελείωσε με την κατάληψη της πόλης από τους Ρώσους, όπως και το 1999-2000, με σημαντικότατες καταστροφές.

Στις 19 Οκτωβρίου 2010 το κοινοβούλιο δέχθηκε επίθεση καμικάζι, με αποτέλεσμα 8 νεκρούς.

## Παραπομπές


Κατηγορία:Πόλεις της Τσετσενίας
Καζάν

Το **Καζάν** (ρωσικά: Каза́нь) είναι πόλη της Ρωσίας, η πρωτεύουσα του Ταταρστάν. Έχει πληθυσμό 1.143.535 κατοίκους σύμφωνα με την απογραφή του 2010 και βρίσκεται στη συμβολή των ποταμών Βόλγα και Καζάνκα στην κεντρική Ευρωπαϊκή Ρωσία.

Η ιστορία του αρχίζει πιθανότατα από τον 13ο αιώνα, την εποχή της Βουλγαρίας του Βόλγα. Το 1438 έγινε η πρωτεύουσα του Χανάτου του Καζάν. Το 1552 την κατέλαβε η Ρωσία με τον Ιβάν τον Τρομερό, το μεγαλύτερο κομμάτι του πληθυσμού σφαγιάστηκε κι η κουλτούρα των Τατάρων τέθηκε υπό διωγμό. Το 1774 καταστράφηκε εκ νέου κατά τη διάρκεια τοπικής επανάστασης, ξαναχτίστηκε όμως στα χρόνια της Αικατερίνης της Μεγάλης οπότε και επιτράπηκε η επανοικοδόμηση τζαμιών. Η Ταταρική κουλτούρα αφέθηκε να επανέλθει όμως μόνο μετά τη Ρωσική επανάσταση του 1905.

## Εικόνες

 Национальный музей Республики Татарстан.JPG|Εθνικό μουσείο του Ταταρστάν
 Kazan church edit1.jpg|Ναός όλων των θρησκειών
 Панорама на Казанский Кремль.JPG|Κρεμλίνο του Καζάν


## Παραπομπές


## Εξωτερικοί σύνδεσμοι
* 
* 

Κατηγορία:Πόλεις του Ταταρστάν
Κατηγορία:Πρωτεύουσες ομόσπονδων ενοτήτων της Ρωσίας
Ο Ροζ Πάνθηρας Ξαναχτυπά

Το ***Ο Ροζ Πάνθηρας Ξαναχτυπά*** (αγγ. ***The Pink Panther Strikes Again***) είναι μια αμερικάνικη κωμική ταινία σε σενάριο, σκηνοθεσία και παραγωγή του Μπλέικ Έντουαρντς, που κυκλοφόρησε το 1976 στις ΗΠΑ. Πρωταγωνιστής της είναι ο Πίτερ Σέλερς στην τέταρτη ταινία της σειράς **Ο Ροζ Πάνθηρας**, με ήρωα της τον επιθεωρητή Κλουζό.   

## Πλοκή
Ο πρώην αρχιεπιθεωρητής Ντρέυφους δραπετεύει απο το σανατόριο με μοναδικό σκοπό τη δολοφονία του νέου αρχιεπιθεωρητή Κλουζό , του βασικού υπαίτιου του ψυχολογικού του προβλήματος . Σε ρόλο κακού ο Ντρέυφους 
εκβιάζει την ανθρωπότητα με μια μηχανή μαζικής και ολικής καταστροφής αν δε θανατωθεί ο Κλουζό , ο οποίος τον αναζητά υπό την απειλή 22 πληρωμένων δολοφόνων από όλο τον κόσμο .

## Διανομή
* Πίτερ Σέλλερς ως επιθεωρητής Κλουζό
* Χέρμπερτ Λομ ως πρώην αρχιεπιθεωρητής Τσαρλς Ντρέυφους
* Λέσλι-Αν Ντάουν ως Όλγα Μπαριόζοβα
* Μπερτ Κουκ ως Κέιτο Φόνγκ
* Κόλιν Μπλέικλι ως  Άλεκ Ντραμμόντ, διευθυντής του αστυνομικού τμήματος
* Λέοναρντ Ρόσιτερ ως Κουίνλαν, επιθεωρητής της Βρετανικής Αστυνομίας (Scotland Yard)
## Ταινίες της σειράς
* *[[Ο Ροζ Πάνθηρας]]* (1964) , Πίτερ Σέλλερς ως Κλουζό
* *[[Λαγωνικό 24 Καρατίων]]* (1964), Πίτερ Σέλλερς ως Κλουζό
* *[[Ο Επιθεωρητής Κλουζό]]* (1968), Άλαν Άρκιν ως Κλουζό
* *[[Η επιστροφή του ροζ πάνθηρα]]* (1975), Σέλλερς ως Κλουζό
* Ο Ροζ Πάνθηρας Ξαναχτυπά (1976), Σέλλερς ως Κλουζό
* *[[Η Εκδίκηση του Ροζ Πάνθηρα]]* (1978), Σέλλερς ως Κλουζό
* *[[Στα Ίχνη του Ροζ Πάνθηρα]]* (1982), Σέλλερς ως Κλουζό
* *[[Το Φάντασμα του Ροζ Πάνθηρα]] (1983)
* *Ο Γιος του Ροζ Πάνθηρα* (1993), [[Ρομπέρτο Μπενίνι]] ως Ζακ Γκαμπρέλι.
* *Ροζ Πάνθηρας* (2006), [[Στιβ Μάρτιν]] ως Κλουζό
* *Ο Ροζ Πάνθηρας 2'' (2009), Στιβ Μάρτιν ως Κλουζό

## Παραπομπές


Κατηγορία:Ταινίες του 1976
Κατηγορία:Βρετανικές ταινίες της δεκαετίας 1970
Κατηγορία:Βρετανικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες παραγωγής United Artists
Αφροδίτη της Ρόδου

Η **Αφροδίτη της Ρόδου** είναι  μαρμάρινο άγαλμα που παριστάνει τη θεά Αφροδίτη γυμνή. Για τις αναλογίες και την πλαστικότητά του σήμερα θεωρείται ως ένα από τα χαρακτηριστικά προσδιοριστικά στοιχεία (σήματα) της νήσου Ρόδου.
 
Η Αφροδίτη παρίσταται ημιγονατιστή, μετά την ανάδυσή της από τη θάλασσα, σε ανάλαφρη πλάγια κάμψη με στροφή του κορμού της προς τα δεξιά να ξεπλέκει με τα δύο της χέρια, από το νερό, τα μαλλιά της.

Το άγαλμα αυτό έχει ύψος 49 εκατοστά, χρονολογείται από τον 1ο αιώνα π.Χ. και το μάρμαρο από το οποίο κατασκευάστηκε είναι από την Πάρο.

Το άγαλμα εκτίθεται σήμερα εντός προστατευτικού κρυστάλλινου κλωβού στο αρχαιολογικό μουσείο, εντός της μεσαιωνικής πόλης της Ρόδου.

## Παραπομπές


Ροδου
Κατηγορία:Αρχαιολογικό Μουσείο Ρόδου
Κατηγορία:Ελληνιστική τέχνη
Κατηγορία:Αρχαία ελληνικά αγάλματα
Κατηγορία:Γλυπτά γύμνιας
Ράιαν Σέι

Ο **Ράιαν Σέι** (*Ryan Shay*, 4 Μαΐου 1979 - 3 Νοεμβρίου 2007) ήταν Αμερικανός επαγγελματίας δρομέας μακρινών αποστάσεων.

## Βιογραφία
Γεννήθηκε στις 4 Μαΐου του 1979 στην Αν Άρμπορ του Μίσιγκαν.

Υπήρξε εθνικός πρωταθλητής στο μαραθώνιο των ΗΠΑ το 2003. Επίσης έλαβε μέρος στον Παγκόσμιο Ημιμαραθώνιο της IAAF το 2005 όπου ήταν 15ος στο ατομικό των ανδρών.

Στις 3 Νοεμβρίου του 2007 στη διάρκεια του διεθνούς μαραθωνίου στη Νέα Υόρκη για την πρόκριση στους Ολυμπιακούς του 2008, ο Σέι κατέρρευσε  και πέθανε επιτόπου, έχοντας διανύσει 5,5 μίλια.Οι γιατροί που τον εξέτασαν διέγνωσαν πιθανή μεγαλοκαρδία που επέφερε πολλαπλές καρδιακές προσβολές.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί αθλητές του στίβου
Ρότζερ Μάιερσον

Ο **Ρότζερ Μπρους Μάιερσον** (**Roger Bruce Myerson**· Βοστώνη, 29 Μαρτίου 1951) είναι Αμερικανός οικονομολόγος. Για τη συνεισφορά του στον τομέα της οικονομίας βραβεύτηκε το 2007 μαζί με τους Λεόνιτ Χούρβιτς (Leonid Hurwicz) και Έρικ Μάσκιν (Eric Maskin) με το βραβείο Νόμπελ Οικονομικών Επιστημών για το ότι «έθεσαν τα θεμέλια της θεωρίας της κατασκευής μηχανισμών (mechanism design)».

## Βιογραφικό

Ο Ρότζερ Μάιερσον είναι καθηγητής οικονομικών στην έδρα Glen A. Lloyd του Πανεπιστημίου του Σικάγου.

Γεννήθηκε στη Βοστόνη από ιουδαϊκή οικογένεια και φοίτησε στο Πανεπιστήμιο Χάρβαρντ, από όπου πήρε και το διδακτορικό του το 1976, στα εφαρμοσμένα μαθηματικά. Από το 1976 έως το 2001 διετέλεσε καθηγητής οικονομικών στη σχολή διοίκησης Κέλογκ του Βορειοδυτικού Πανεπιστημίου. 

## Επιστημονικές δημοσιεύσεις
Μεταξύ των δημοσιεύσεων του Μάιερσον ξεχωρίζουν οι παρακάτω:
* «Γράφοι και συνεργασία στα παίγνια (Graphs and Cooperation in Games)», «Mathematics of Operations Research» 2 (1977), 225-229.
* «Προβλήματα στις συναλλαγές μεταξύ δύο πλευρών και συγκρίσιμη χρησιμότητα (Two-Person Bargaining Problems and Comparable Utility)», «Econometrica» 45 (1977), 1631-1637.
* «Διευκρινίσεις της έννοιας της ισορροπίας κατά Νας (Refinements of the Nash Equilibrium Concept)», «International Journal of Game Theory», 7 (1978), 73-80.
* «Η ασυμβατότητα των κινήτρων και το πρόβλημα των συναλλαγών (Incentive Compatibility and the Bargaining Problem)»,  «Econometrica»  47 (1979), 61-73.
* «Ιδανικός σχεδιασμός πλειστηριασμών (Optimal Auction Design)», «Mathematics of Operations Research» 6 (1981), 58-73.
* «Σχεδιασμός μηχανισμών από έναν πληροφορημένο κύριο παράγοντα (Mechanism Design by an Informed Principal)», «Econometrica» 51 (1983), 1767-1797.
* «Προβλήματα στις συναλλαγές μεταξύ δύο πλευρών με ανεπαρκή πληροφόρηση  (Two-Person Bargaining Problems with Incomplete Information)», ''Econometrica» 52 (1984), 461-487.
* «Η ισορροπία του Μπάγιες και η συμβατότητα των κινήτρων (Bayesian Equilibrium and Incentive Compatibility)», «Social Goals and Social Organization», των Λεόνιτ Χούρβιτς, Ντέιβιντ Σμάιντλερ, και Ουγκό Σονεσσάιν, Εκδόσεις Πανεπιστημίου Κέιμπριτζ (1985), 229-259.

## Βιβλία
Ο Μάιερσον έχει εκδώσει τα παρακάτω βιβλία:
* «Θεωρία παιγνίων: Ανάλυση της σύγκρουσης (Game Theory: Analysis of Conflict)», Εκδόσεις του Πανεπιστημίου Χάρβαρντ, 1991. 
* «Μοντέλα πιθανοτήτων για τη λήψη οικονομικών αποφάσεων (Probability Models for Economic Decisions)», Εκδόσεις Duxbury, 2005.

## Παραπομπές


## Εξωτερικοί σύνδεσμοι

*  Ιστοσελίδα του Ρότζερ Μάιερσον στο Πανεπιστήμιο το Σικάγο
*  Συνέντευξη στα Νέα του Σικάγου 
*  Το επιστημονικό υπόβαθρο του Νόμπελ Οικονομίας 2007: Θεωρία της «κατασκευής μηχανισμών» 

Κατηγορία:Αμερικανοί οικονομολόγοι
Κατηγορία:Βραβευμένοι με Νόμπελ Οικονομικών Επιστημών
Κατηγορία:Αμερικανοί νομπελίστες